stanford-oval/wikipedia huggingface dataset:
און
הערות שוליים

↑  ספר בראשית, פרק מ"א, פסוקים מ"ה–נ'.
↑  ספר ירמיהו, פרק מ"ג, פסוק י"ג.
↑
↑  יוסף בן מתתיהו, נגד אפיון, מאמר ראשון, פרק כו; תולדות מלחמת היהודים עם הרומאים, ספר א, פרק א
| --- | --- |
בקרת זהויות :  NLI: 987007555645705171  GND: 4096184-9  LCCN: no2007142070  VIAF: 316430063   WorldCat (עם VIAF): 316430063
לאונטופוליס

שארם
א-שייח'
שארם
א-שייח'
שרטוט סכמטי של האתר בחפירות פיטרי
ראש אסיר, מתוך ארמון רעמסס השלישי
לאונטופוליס היא עיר במצרים העתיקה, במחוז הליופוליס (אנ'), בחלקה הדרומי של דלתת הנילוס. התל עליו שכנה העיר ידוע גם בשם תל אל-יהודיה. השם ניתן לתל בעקבות הממצאים היהודיים שנמצאו בו. משמעות השם ביוונית הוא: עיר האריות. שמה המצרי של העיר היה: ניי-טה-חות. האתר היה מיושב מתקופת הביניים השנייה (תקופת החיקסוס - שהתקיימה בין המאות ה-18‏-16 לפנה"ס) ועד התקופה הרומאית.
ארכאולוגיה והיסטוריה

מתקופת הביניים השנייה נמצאו באתר: סוללה גדולה ששימשה למטרות צבאיות או דתיות, בית קברות גדול הכולל קברים של מהגרים וצאצאיהם. בית קברות זה שימש לקבורה גם בתקופת הממלכה החדשה ותקופת הביניים השלישית. כמו כן נמצאו באתר מגוון כלי קרמיקה חרוטים בעיטור מיוחד הכולל דגמים גאומטרים שונים. כלים אלה נמצאו לראשונה באתר זה. משפחת כלים אלו קיבלו את השם כלי תל אל-יהודיה ומתוארכים לתקופת הברונזה התיכונה II המאה ה-19 לפנה"ס עד המאה ה-16 לפנה"ס. הכלים נמצאו בקברים. מקור הכלים בכנען.
מתקופת הממלכה החדשה נמצאו שרידי פסלים קולוסליים של רעמסס השני, גדול פרעוני השושלת ה-19 שמוצא משפחתו מאזור הדלתא, וגם ארמון של המלך רעמסס השלישי מהשושלת ה-20, אשר מלך במאה ה-11 לפנה"ס. הארמון מפורסם במיוחד בריצוף הצבעוני העשוי מפיאנס מצרי.
בתקופת השושלת ה-23 שימשה העיר כבירתו של המחוז ה-11 במצרים התחתונה. העיר תחת השם לאונטופוליס, הוזכרה לראשונה על ידי סטראבון גאוגרף ופילוסוף יווני, אזכור זה מצביע על חשיבותה היחסית של העיר. שמה של העיר ניתן לה על שם המקדש שהוקדש לאלות הלביאות באסט ושחמת ובנם. בתקופת השלטון היווני הוחזק אריה חי במקדש.
בתקופת שלטונו של בית תלמי במאה ה-2 לפנה"ס, נבנה מקדש יהודי לאלוהי ישראל אשר נוסד על ידי הכוהן הגדול חוניו הרביעי. מקדש חוניו היה מזבח או מבנה בצורת בית המקדש ובתוכו מזבח. המקדש נהרס בשנת 73 בהוראת הקיסר אספסיאנוס, שחשש ממרד יהודי שיתפתח בהשפעת המקום המקודש.
האתר נחפר מספר פעמים: אדוארד נוויל – שנים 1886 – 1887, פלינדרס פיטרי – שנים 1905 – 1906, שהתה אדם - 1950.
ראו גם

מקדש חוניו
לקריאה נוספת

Manfred Bietak: Tell el-Yahudiya, in: Kathryn A. Bard (Hg.): Encyclopedia of the Archaeology of Ancient Egypt, London/New York 1999, 791-792.
Hans Bonnet: Leontopolis (2.), in: Lexikon der ägyptischen Religionsgeschichte, Hamburg 2000 ISBN 3-937872-08-6 S. 423.
John S. Holladay Jr.: Yahudiyya, Tell el-, in: D. B. Redford (Hg.): The Oxford Encyclopedia of Ancient Egypt III, Oxford 2001, 527-529.
Edouard Naville: The mound of the Jew and the city of Onias, London 1890.
W. M. Flinders Petrie: Hyksos and Israelite Cities, London 1906.
A.-P. Zivie: Tell el-Jahudija, in: Lexikon der Ägyptologie VI, 331-335.
Max Küchler: Leontopolis in: Religion in Geschichte und Gegenwart. Handwörterbuch für Theologie und Religionswissenschaft. (RGG) 4. Auflage, Mohr Siebeck, Tübingen 2002, S. 274.
הערות שוליים

↑  Ney-ta-hut
↑  Tell el-Yahudiya at egyptsites.wordpress.com
| --- | --- |
בקרת זהויות :  VIAF: 59144648405740552578   WorldCat (עם VIAF): 59144648405740552578
מגו ברקה

איור מימי הביניים המתאר את מגו שופך את טבעות הזהב בפני מועצת הזקנים של קרתגו
מגו ברקה (בפיניקית: 𐤌𐤂𐤍, בלטינית: Magone Barca המאה ה-3 לפנה"ס) היה מצביא קרתגי שלחם במלחמה הפונית השנייה. היה בן למשפחת ברקה המפורסמת, בנו של חמלקרת ברקה ואחיהם של חניבעל ברקה ועזרובעל ברקה.
ביוגרפיה

מגו היה בן למשפחת ברקה המפורסמת. הוא היה הבן הצעיר ביותר של המצביא חמלקרת ברקה, שם אמו אינו ידוע. היו לו שלוש אחיות גדולות ששמותיהן אינם ידועים, ושני אחים גדולים (חניבעל ועזרובעל). מגו התלווה אל אביו ואחיו הגדולים במסעם להיספניה, ושם ככל הנראה רכש חינוך בסיסי. לאחר מות אביו בשנת 228 לפנה"ס ירש את תפקידו כמפקד צבא קרתגו בהיספניה, גיסו של מגו עזרובעל (חתן חמלקרת ברקה). הלה נרצח בשנת 221 לפנה"ס, ופינה את מקומו לאחיו הגדול של מגו חניבעל, שהיה אז רק בן 26. לא ידוע בן כמה היה מגו אולם ידוע שבתחילת המלחמה הפונית השנייה היה עדיין צעיר למדי. הרולד לם מעריך שהוא היה המצביא הצעיר ביותר שהשתתף במלחמה זו. הוא התלווה אל אחיו במסעו לאיטליה. פוליביוס כותב עליו שהיה "עדיין צעיר, אבל מלא להט ובעל חינוך צבאי מראשית נעוריו".
הוא נזכר לראשונה במהלך קרב טרביה, חניבעל הפקיד בידיו קבוצת לוחמים שארבה לקונסול טיבריוס סמפרוניוס לונגוס. הוא לקח חלק גם בקרב קאנאי. לאחר הקרב שלח אותו אחיו לקרתגו במטרה לשכנע את מועצת הזקנים לשלוח לו כוחות נוספים, מגו שפך בפני חברי המועצה טבעות שנלקחו מסנטורים רומאים שנהרגו בקרב קאנאי במטרה להרשימם, אולם מתנגדם הפוליטי של בני ברקה חנו הגדול התקיף אותו בתגובה בסדרת שאלות שהביכו את מגו. למרות זאת גויס צבא של 12,000 רגליים 1,500 פרשים ו-20 פילים שהיה אמור להישלח אל איטליה עם מגו, אולם לאחר קרב דרטוסה נשלח מגו להיספניה כדי לסייע לאחיו השני עזרובעל במערכה נגד הרומאים שם. אם כי יש המשערים שהתוכנית האמיתית הייתה למגר את הרומאים בהיספניה, ולאחר מכן לשחזר את מסעו של חניבעל ולחבור אליו באיטליה.
למרות שלהלכה היה מגו כפוף לאחיו, הוא פיקד על חטיבה עצמאית ואף השמיד 2,000 חיילים רומאים במארב מתוכנן היטב ליד אקרה לאוקה. יחד עם מגו ועזרובעל פיקד גם מצביא בשם עזרובעל בן גיסקו. השלושה הצליחו לשמור על המצב בהיספניה יציב למדי, עד שבשנת 212 לפנה"ס אף יכל עזרובעל בן גיסקו לחזור לצפון אפריקה עם חלק מהחיילים במטרה לדכא את המרד של סיפאקס. שנה לאחר מכן איחדו שלושת הגנרלים כוחות, והביסו את האחים סקיפיו בקרב באיטיס. אולם לאחר מכן הסתכסכו ביניהם, מה שאפשר למפקד הרומאי החדש סקיפיו אפריקנוס לכבוש את קרתגו החדשה. בשנת 208 לפנה"ס לאחר קרב באיקולה הצליח עזרובעל לחמוק לאיטליה, וניסה להתאחד עם חניבעל, אולם הובס ונהרג בקרב מטאורוס. מגו ועזרובעל בן גיסקו נמנעו מקרב מכריע נגד סקיפיו, וכך הצליחו להאריך את המלחמה. אולם לאחר התבוסה בקרב איליפה בשנת 206 לפנה"ס, נסוג עזרובעל בן גיסקו חזרה לאפריקה ומגו נסוג לגאדס לארגן שם את כוחותיו. אולם בשנת 205 לפנה"ס נפלה גם גאדס, ומגו נמלט עם שאריות צבאו לאיים הבלאריים. הוא ייסד על האי מנורקה עיר, וקרא לה "מגו" על שמו. כיום שם העיר "מאון".
מגו הפליג ממנורקה באותה שנה אל איטליה עם 15,000 לוחמים. הוא הצליח להחזיק בכמה ערים בצפון איטליה במשך כמה שנים, אולם הרומאים מנעו ממנו להתאחד עם אחיו. בשנת 204 לפנה"ס, לאחר שנחתם חוזה שלום זמני עם רומא, נקרא מגו לחזור אל קרתגו. על פי טיטוס ליוויוס מגו ציית לפקודה והפליג חזרה לצפון אפריקה, אולם מת בדרך בסרדיניה. לעומת זאת מקורות אחרים מוסרים שהוא סירב לחזור והמשיך להילחם. אם מידע זה נכון ייתכן שמת רק בשנת 193 לפנה"ס.
לקריאה נוספת

ישראל שצמן. תולדות הרפובליקה הרומית. ירושלים, הוצאת ספרים ע"ש י"ל מאגנס, תש"ן.
תאודור מומזן, דברי ימי רומא. תרגמו צ’ ויסלבסקי, דוד קלעי, צ’ רודי. עורכים: פ. לחובר, צ’ וויסלבסקי. תל אביב, הוצאת מסדה.
פוליביוס. היסטוריה. כרך ראשון, ספרים א-ו. תרגם וכתב מבואות: בנימין שימרון. ירושלים, מוסד ביאליק, 1991
טיטוס ליוויוס. תולדות רומא. ספרים א, ב, כא, כב, ל. תרגמה מרומית: שרה דבורצקי. ירושלים, מוסד ביאליק, תשל"ב.
הרולד למב, חניבעל - האחד נגד רומי, מערכות, 1964.
Livius. Translated by F.G. Moore. The Loeb Classical Library. London, William Heinemann, 1919-1959 .
Polybius. Translated by W.R. Paton. The Loeb Classical Library. London, William Heinemann, 1922-1925 .
Appianus. Translated by H. White. The Loeb Classical Library. London, William Heinemann, 1912.
Mommsen, Theodore. History of Rome. Online version in Classic Literature Library.
J. F. Lazenby, Hannibals' war. Aris & Phillips, 1978
Serge Lansel, Hannibal. Blackwell, במקור יצא בצרפת ב-1995, תרגום לאנגלית 1998
Dodge, Theodore A. (1891). Hannibal. Da Capo Press.
Gregory Daly, Cannae, Ruotledge, 2002
הערות שוליים

↑  שמו מתורגם לעיתים בטעות כ-מגון.
↑  נחום סלושץ, אוצר הכתובות הפניקיות, דביר, 1942, עמ' 151
↑  הרולד למב, "חניבעל האחד נגד רומי", עמ' 75.
↑  פוליביוס, ספר שלישי, 71.
1 2 3  ביוגרפיה באתר ליוויוס
↑  הרולד למב, "חניבעל האחד נגד רומי", עמ' 162.
| --- | --- |
בקרת זהויות :  SUDOC: 082954062  VIAF: 193891575   WorldCat (עם VIAF): 193891575
PicoLisp

| --- | --- |

 פרדיגמות:  תכנות פונקציונלי, תכנות פרוצדורלי, תכנות דקלרטיבי, מטא תכנות, תכנות רפלקטיבי
 תאריך השקה:  1988 
 מפתח:  אלכסנדר בורגר
 גרסה אחרונה:  24.3 (30 במרץ 2024) 
 טיפוסיות:  ברווז, דינמית, וחזקה
 מימושים:   C,  Assembly , PicoLisp
 ניבים:  miniPicoLisp, Ersatz PicoLisp
 הושפעה על ידי:  Lisp
 רישיון:  רישיון MIT
 סיומת:  l.
 http://picolisp.com
 
PicoLisp היא שפת תכנות ממשפחת שפות Lisp. היא רצה על מערכות הפעלה כגון לינוקס אשר עונות על אוסף התקנים של IEEE, לשמירה על תאימות בין מערכות הפעלה (בעיקר מערכות הפעלה דמויות יוניקס). אוסף תקנים זה נקרא POSIX. תכונותיה העיקריות של PicoLisp הן פשטות ומינימליזם  : יצירת מערכות אשר משתמשות בכמה שפחות משאבי תוכנה וחומרה .
פיצ'רים

פרק זה לוקה בחסר. אנא תרמו לוויקיפדיה ו.
היסטוריה

בשלהי שנות ה-80 של המאה ה-20, פיתוח ב-PicoLisp החל במחשבי מקינטוש. לאחר מכן, ל-PicoLisp הוספו היסבים במערכות ההפעלה DOS ו-SCO Unix. משנת 1993, היא שומשה בעיקר במערכת ההפעלה לינוקס, ובאמצע שנות ה-90 הוספו פעולות על מסדי נתונים. הגרסאות הראשונות של PicoLisp נכתבו בשילוב של C ו-Assembly, אך בשנת 1999, פותחה גרסה שכתובה רק ב-C.
בשנת 2002, שוחררה הגרסה תחת רישיון GPL  ובשנת 2010, שונה הרישיון ל- MIT/X11 .
בשנת 2009, שוחררה גרסה של 64 ביט, שכתובה ב-Assembly, ובשנת 2010, שוחררה גרסה חדשה ב-Java ששמה Ersatz PicoLisp .
בקיץ של 2016, החל הפיתוח של Pilbox ( קיצור של "PicoLisp Box" ) - יישום במערכת ההפעלה אנדרואיד שמאפשר לכתוב יישומים ב-PicoLisp טהור.
| 1955 | 1960 | 1965 | 1970 | 1975 | 1980 | 1985 | 1990 | 1995 | 2000 | 2005 | 2010 | 2015 | 2019 |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| LISP 2 ,LISP 1.5 ,LISP | LISP 2 ,LISP 1.5 ,LISP | LISP 2 ,LISP 1.5 ,LISP |  |  |  |  |  |  |  |  |  |  |  |  |
|  |  | Maclisp | Maclisp | Maclisp | Maclisp | Maclisp |  |  |  |  |  |  |  |  |
|  |  |  | Interlisp | Interlisp | Interlisp | Interlisp | Interlisp |  |  |  |  |  |  |  |
|  |  |  |  | Lisp Machine Lisp | Lisp Machine Lisp | Lisp Machine Lisp | Lisp Machine Lisp | Lisp Machine Lisp |  |  |  |  |  |  |
|  |  |  |  | Scheme | Scheme | Scheme | Scheme | R5RS | R5RS | R6RS | R7RS small | R7RS small | R7RS small |  |
|  |  |  |  | NIL | NIL |  |  |  |  |  |  |  |  |  |
|  |  |  |  |  | Franz Lisp | Franz Lisp |  |  |  |  |  |  |  |  |
|  |  |  |  |  | Common Lisp | Common Lisp | Common Lisp | Common Lisp | Common Lisp | Common Lisp | Common Lisp | Common Lisp | Common Lisp |  |
|  |  |  |  |  | Le Lisp | Le Lisp | Le Lisp | Le Lisp | Le Lisp | Le Lisp | Le Lisp | Le Lisp | Le Lisp |  |
|  |  |  |  |  |  | T | T | T |  |  |  |  |  |  |
|  |  |  |  |  |  | Emacs Lisp | Emacs Lisp | Emacs Lisp | Emacs Lisp | Emacs Lisp | Emacs Lisp | Emacs Lisp | Emacs Lisp |  |
|  |  |  |  |  |  | AutoLISP | AutoLISP | AutoLISP | AutoLISP | AutoLISP | AutoLISP | AutoLISP | AutoLISP |  |
|  |  |  |  |  |  | PicoLisp | PicoLisp | PicoLisp | PicoLisp | PicoLisp | PicoLisp | PicoLisp | PicoLisp |  |
|  |  |  |  |  |  |  | EuLisp | EuLisp | EuLisp | EuLisp | EuLisp | EuLisp |  |  |
|  |  |  |  |  |  |  | ISLISP | ISLISP | ISLISP | ISLISP | ISLISP | ISLISP | ISLISP | ISLISP |
|  |  |  |  |  |  |  | OpenLisp | OpenLisp | OpenLisp | OpenLisp | OpenLisp | OpenLisp | OpenLisp | OpenLisp |
|  |  |  |  |  |  |  | PLT Scheme | PLT Scheme | PLT Scheme | PLT Scheme | Racket | Racket | Racket |  |
|  |  |  |  |  |  |  | GNU Guile | GNU Guile | GNU Guile | GNU Guile | GNU Guile | GNU Guile | GNU Guile |  |
|  |  |  |  |  |  |  |  |  | Visual LISP | Visual LISP | Visual LISP | Visual LISP | Visual LISP |  |
|  |  |  |  |  |  |  |  |  |  | Qi, QiII | Qi, QiII | Shen | Shen |  |
|  |  |  |  |  |  |  |  |  |  | Clojure | Clojure | Clojure | Clojure |  |
|  |  |  |  |  |  |  |  |  |  | Arc | Arc | Arc | Arc |  |
|  |  |  |  |  |  |  |  |  |  | LFE | LFE | LFE | LFE |  |
|  |  |  |  |  |  |  |  |  |  |  | Hy | Hy | Hy |  |
נבחרת לבנון בכדורסל

| --- | --- |
לבנון
 מידע כללי
 התאחדות:  התאחדות הכדורסל של לבנון
 הצטרפות:  1947
 השתייכות:  פיב"א אסיה
 דירוג פיב"א (10 באוגוסט 2024):  29       ‎-1‏
  - ניקוד פיב"א:  409.2
 מאמן:  דראגן ראצ'ה
 
 אליפות העולם בכדורסל
 הופעות:  4 (הראשונה ב-2002)
 ההישג הטוב:  מקום 16 (2002)
 אליפות אסיה בכדורסל
 הופעות:  10 (הראשונה ב-1999)
 ההישג הטוב:  כסף: 2001, 2005, 2007, 2022
 
נבחרת לבנון בכדורסל היא נבחרת הכדורסל הלאומית של לבנון. הנבחרת מנוהלת על ידי התאחדות הכדורסל של לבנון. הדירוג הנוכחי של נבחרת לבנון ברשימת הדירוג של פיב"א לנבחרות גברים, הוא המקום ה-29 בעולם, נכון ל-10 באוגוסט 2024, ירידה של מקום אחד לעומת דירוג קודם.
נבחרת לבנון סיימה 4 פעמים במקום השני באליפות אסיה בכדורסל בשנים 2001, 2005, 2007 ו-2022
היא החלה להשתתף באליפות זו באופן רציף החל משנת 1999.
נבחרת לבנון העפילה 4 פעמים לאליפות העולם בכדורסל. בשנת 2002 היא הפסידה בכל משחקיה בטורניר וסיימה במקום ה-16 האחרון. בשנת 2006 היא הצליחה לנצח את ונצואלה ואף הפתיעה את צרפת, אך לא עברה את שלב הבתים וסיימה במקום ה-18. עם זאת, הטורניר נחשב עבורה להצלחה עקב הניצחון המפתיע על צרפת. בשנת 2010 פתחה לבנון את הטורניר עם ניצחון על קנדה, אך בהמשך הובסה ביתר משחקיה ושוב לא עברה את שלב הבתים. בשנת 2023 שוב לא עברה את שלב הבתים.
נבחרת לבנון השתתפה פעמיים באליפות אירופה בכדורסל. בשנת 1949 היא הפסידה בכל משחקיה וסיימה במקום השביעי האחרון. בשנת 1953 היא סיימה במקום ה-15 לאחר שניצחה את נבחרות שוודיה ודנמרק. באותו טורניר הייתה אמורה הנבחרת הלבנונית להתמודד מול נבחרת ישראל אך סירבה לעשות כן ולכן ספגה הפסד טכני.
נבחרת לבנון מעולם לא העפילה למשחקים האולימפיים.
כל אליפות העולם בכדורסל

| אליפות העולם בכדורסל |
| --- | --- | --- | --- | --- |
| שנה | מיקום | משחקים | ניצחונות | הפסדים |
ארגנטינה 1950: לא נרשמה
ברזיל 1954: לא נרשמה
צ'ילה 1959: לא נרשמה
ברזיל 1963: לא נרשמה
אורוגוואי 1967: לא נרשמה
יוגוסלביה 1970: לא נרשמה
פרגוואי 1974: לא העפילה
הפיליפינים 1978: לא נרשמה
קולומביה 1982: לא העפילה
ספרד 1986: לא העפילה
ארגנטינה 1990: לא העפילה
קנדה 1994: לא העפילה
יוון 1998: לא העפילה
| ארצות הברית 2002 | מקום 16 | 5 | 0 | 5 |
| יפן 2006 | מקום 18 | 5 | 2 | 3 |
| טורקיה 2010 | מקום 20 | 5 | 1 | 4 |
ספרד 2014: הושעתה
הרפובליקה העממית של סין 2019: לא העפילה
| הפיליפיניםיפןאינדונזיה 2023 | מקום 23 | 5 | 2 | 3 |
קטר (מדינה) 2027: 
| סך הכל | 4 הופעות | 20 | 5 | 15 |
כל המשחקים האולימפיים

1948 עד 2024 - לא העפילה
כל אליפויות אסיה בכדורסל

| אליפות אסיה בכדורסל |
| --- | --- | --- | --- | --- |
| שנה | מיקום | משחקים | ניצחונות | הפסדים |
הפיליפינים 1960: לא השתתפה
טאיוואן 1963: לא השתתפה
מלזיה 1965: לא השתתפה
קוריאה הדרומית 1967: לא השתתפה
תאילנד 1969: לא השתתפה
יפן 1971: לא השתתפה
הפיליפינים 1973: לא השתתפה
תאילנד 1975: לא השתתפה
מלזיה 1977: לא השתתפה
יפן 1979: לא השתתפה
הודו 1981: לא השתתפה
הונג קונג 1983: לא השתתפה
מלזיה 1985: לא השתתפה
תאילנד 1987: לא השתתפה
הרפובליקה העממית של סין 1989: לא השתתפה
יפן 1991: לא השתתפה
אינדונזיה 1993: לא השתתפה
קוריאה הדרומית 1995: לא השתתפה
ערב הסעודית 1997: לא השתתפה
| יפן 1999 | מקום שביעי | 7 | 4 | 3 |
| הרפובליקה העממית של סין 2001 | מקום שני | 8 | 5 | 3 |
| הרפובליקה העממית של סין 2003 | מקום רביעי | 8 | 5 | 3 |
| קטר (מדינה) 2005 | מקום שני | 8 | 6 | 2 |
| יפן 2007 | מקום שני | 8 | 6 | 2 |
| הרפובליקה העממית של סין 2009 | מקום רביעי | 9 | 5 | 4 |
| הרפובליקה העממית של סין 2011 | מקום שישי | 9 | 4 | 5 |
הפיליפינים 2013: העפילה אך הושעתה על ידי פיב"א
| הרפובליקה העממית של סין 2015 | מקום חמישי | 9 | 5 | 4 |
| לבנון 2017 | מקום שישי | 7 | 4 | 3 |
| אינדונזיה 2022 | מקום שני | 6 | 5 | 1 |
| ערב הסעודית 2025 | העפילה |  |  |  |
| סך הכל | 10 הופעות | 79 | 49 | 30 |
כל אליפויות אירופה בכדורסל

| אליפות אירופה בכדורסל |
| --- | --- | --- | --- | --- |
| שנה | מיקום | משחקים | ניצחונות | הפסדים |
| מצרים 1949 | מקום שביעי | 7 | 1 | 6 |
| ברית המועצות 1953 | מקום 15 | 7 | 2 | 5 |
| סך הכל | 2 הופעות | 14 | 3 | 11 |
הערות שוליים

↑  דירוג לנבחרות לאומיות גברים באתר פיב"א
הטבלה המחזורית

ערך זה עוסק בשיטת מיון היסודות. אם התכוונתם לספרו של פרימו לוי, ראו .

דמיטרי מנדלייב, הוגה הטבלה
אחת הצורות של הטבלה המחזורית של מנדלייב, בספרו עקרונות הכימיה משנת 1870 (בתמונה תרגום לאנגלית משנת 1891). בעמודה הימנית ה"מחזור" של היסודות, כיום ידוע שמספר המחזור של מנדלייב קשור למספרי אורביטלים אטומיים.
הטבלה המחזורית או המערכה המחזורית (באנגלית: Periodic table of elements או Periodic table), המכונה גם טבלת מנדלייב, היא שיטת מיון (טקסונומיה) שהוצעה לראשונה על ידי הכימאי הרוסי דמיטרי מנדלייב ב-1869, ומציגה את כל היסודות לפי המספר האטומי והסמל הכימי של האטומים שלהם. מנדלייב גילה מחזוריות בתכונות הכימיות של היסודות, כאשר הם מסודרים מן הקל אל הכבד. בעת שנבנתה הטבלה, המספרים האטומיים היו לא יותר ממספרים סידוריים שניתנו ליסודות על-פי המשקל שלהם, אך 70 שנה מאוחר יותר פותחה תאוריה שהסבירה את הקשר בין המספר האטומי למבנה הפנימי של אטומי היסודות.
בתקופה שבה הציע מנדלייב את שיטתו הוצעו גם שיטות מיון נוספות, לדוגמה שיטה שפותחה על ידי גוסטבוס דטלף הינריכס.
בשנת 1865, ארבע שנים טרם הציע מנדלייב את הצעתו, הציע כימאי אנגלי בשם ג'ון ניולנדס לסדר את היסודות בטבלה לפי משקלם האטומי ולפי סדר לו קרא 'חוק האוקטבות' שהיה שאול מאוקטבה מוזיקלית. לפי הסידור הזה כל היסודות חולקו על ידי ניולנדס לשמונה משפחות ומכאן הגיע שמו של החוק שקבע.
טבלת מנדלייב נחשבת לשיטה המוצלחת ביותר, שכן הניבויים שלה הם המדויקים ביותר. מנדלייב, באמצעות הטבלה שבנה, הניח את התשתית לתאוריית התורה האטומית. הוא הצליח למצוא קשר בין צפיפות היסודות לאופי התגובה שלהם בתהליכים כימיים. את הגילוי הזה הוא ניצל לפיתוח מודל מתמטי שמאפשר ניבוי של תכונות היסודות על פי צפיפותם. יסודות בולטים שטבלת מנדלייב ניבאה הם סקנדיום, גליום וגרמניום, שלא היו ידועים בעת שנערכה, והתאימו במדויק למקומות החסרים בטבלה ולתכונות המצופות לפי המקום.
חלוקות שונות של הטבלה המחזורית

מלבד הטבלה המחזורית הרגילה, שבה היסודות מחולקים לפי מחזור, קבוצה וסוג, ניתן לחלק את היסודות הכימיים לקבוצות אחרות:
חלוקות שונות של הטבלה המחזורית > לפי מתכות, אל-מתכות ומתכות למחצה

אחת החלוקות החשובות של הטבלה המחזורית היא לשלוש קבוצות:
מתכות – יסודות היוצרים מוצק גבישי בטמפרטורת החדר (מלבד כספית). מתאפיינות בדרך כלל במוליכות חשמלית טובה ובמראה מבריק (אם פניהן נקיים ולא מחומצנים). מבחינה כימית נוטים לקשר מתכתי או לקשר יוני כיון חיובי.
יסודות אל-מתכתיים – יסודות אשר אינם מתכתיים, בדרך כלל אינם מוליכים (מלבד פחמן במצבים מסוימים), יכולים להיות גזיים, נוזליים או מוצקים בטמפרטורת החדר. מבחינה כימית נוטים לקשר קוולנטי, לקשר יוני כיון שלילי, או לא ליצור קשר כלל (גזים אצילים).
מתכות למחצה – קבוצת היסודות שבין מתכות לאל-מתכות. ליסודות בקבוצה תכונות אשר אינן מסווגות אותם בבירור כמתכת או אל מתכת. חלקן מוליכות למחצה, לדוגמה סיליקון וגרמניום, כלומר אינן מוליכות חשמל במצב רגיל אך מוליכות עם זיהום בריכוז נמוך או הוספת אנרגיה חיצונית (באמצעות אור או חימום).
| 0 | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | 20 |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | קבוצה |  |  |
|  |  |  |  |  |  |  |  |  |  |  |  |  |  |  |  |  |  | מחזור |  |  |
| ‏1 H‏ |  |  |  |  |  |  |  |  |  |  |  |  |  |  |  |  | ‏2 He‏ | 1 |  |  |
| ‏3 Li‏ | ‏4 Be‏ |   |   |   |   |   |   |   |   |   |   | ‏5 B‏ | ‏6 C‏ | ‏7 N‏ | ‏8 O‏ | ‏9 F‏ | ‏10 Ne‏ | 2 |  |  |
| ‏11 Na‏ | ‏12 Mg‏ |   |   |   |   |   |   |   |   |   |   | ‏13 Al‏ | ‏14 Si‏ | ‏15 P‏ | ‏16 S‏ | ‏17 Cl‏ | ‏18 Ar‏ | 3 |  |  |
| ‏19 K‏ | ‏20 Ca‏ | ‏21 Sc‏ | ‏22 Ti‏ | ‏23 V‏ | ‏24 Cr‏ | ‏25 Mn‏ | ‏26 Fe‏ | ‏27 Co‏ | ‏28 Ni‏ | ‏29 Cu‏ | ‏30 Zn‏ | ‏31 Ga‏ | ‏32 Ge‏ | ‏33 As‏ | ‏34 Se‏ | ‏35 Br‏ | ‏36 Kr‏ | 4 |  |  |
| ‏37 Rb‏ | ‏38 Sr‏ | ‏39 Y‏ | ‏40 Zr‏ | ‏41 Nb‏ | ‏42 Mo‏ | ‏43 Tc‏ | ‏44 Ru‏ | ‏45 Rh‏ | ‏46 Pd‏ | ‏47 Ag‏ | ‏48 Cd‏ | ‏49 In‏ | ‏50 Sn‏ | ‏51 Sb‏ | ‏52 Te‏ | ‏53 I‏ | ‏54 Xe‏ | 5 |  |  |
| ‏55 Cs‏ | ‏56 Ba‏ | *  | ‏72 Hf‏ | ‏73 Ta‏ | ‏74 W‏ | ‏75 Re‏ | ‏76 Os‏ | ‏77 Ir‏ | ‏78 Pt‏ | ‏79 Au‏ | ‏80 Hg‏ | ‏81 Tl‏ | ‏82 Pb‏ | ‏83 Bi‏ | ‏84 Po‏ | ‏85 At‏ | ‏86 Rn‏ | 6 |  |  |
| ‏87  Fr‏ ‏ | ‏88 Ra‏ | **  | ‏104 Rf‏ | ‏105 Db‏ | ‏106 Sg‏ | ‏107 Bh‏ | ‏108 Hs‏ | ‏109 Mt‏ | ‏110 Ds‏ | ‏111 Rg‏ | ‏112 Cn‏ | ‏113 Nh‏ | ‏114 Fl‏ | ‏115 Mc‏ | ‏116 Lv‏ | ‏117 Ts‏ | ‏118 Og‏ | 7 |  |  |
 
| * לנתנידים | * לנתנידים | * לנתנידים | ‏57 La‏ | ‏58 Ce‏ | ‏59 Pr‏ | ‏60 Nd‏ | ‏61 Pm‏ | ‏62 Sm‏ | ‏63 Eu‏ | ‏64 Gd‏ | ‏65 Tb‏ | ‏66 Dy‏ | ‏67 Ho‏ | ‏68 Er‏ | ‏69 Tm‏ | ‏70 Yb‏ | ‏71 Lu‏ |  |  |  |
| ** אקטינידים | ** אקטינידים | ** אקטינידים | ‏89 Ac‏ | ‏90 Th‏ | ‏91 Pa‏ | ‏92 U‏ | ‏93 Np‏ | ‏94 Pu‏ | ‏95 Am‏ | ‏96 Cm‏ | ‏97 Bk‏ | ‏98 Cf‏ | ‏99 Es‏ | ‏100 Fm‏ | ‏101 Md‏ | ‏102 No‏ | ‏103 Lr‏ |  |  |  |
| 0 | 1 | 2 |
| --- | --- | --- |
| מתכות | מתכות למחצה | יסודות אל-מתכתיים |
חלוקות שונות של הטבלה המחזורית > לפי בלוקים

האלקטרונים באטום מסודרים בקליפות, על פי תורת הקוונטים. הקליפות מציינות באופן מקורב את האנרגיה של האלקטרונים בהן ואת המרחק מהגרעין. בממוצע, בקליפה בעלת אנרגיה גבוהה יותר האלקטרונים רחוקים יותר מהגרעין. הקליפות מסומנות במספרים: 1, 2,... וכן הלאה.
הקליפות עצמן מחולקות לאורביטלים אטומיים לפי התנע הזוויתי של האלקטרונים בהן. האורביטלים מסומנים באותיות: s,‏ p, ‏d,‏ f. אורביטלים שונים מציינים אנרגיה שונה: אורביטל s הוא בעל האנרגיה הנמוכה ביותר, אחריו p, וכן הלאה.
האלקטרונים באטום נמצאים באורביטל בעל האנרגיה הנמוכה ביותר, וכשהיא מתמלאת הם ממלאים את הרמה הבאה. מכאן נגזר גם המבנה של הטבלה המחזורית, והבלוקים הצבעוניים באיור.
קליפה s יכולה להכיל 2 אלקטרונים, ולכן שני היסודות הראשונים בכל שורה משויכים אליה (שורה ראשונה מתאימה לקליפה 1s שורה שנייה 2s וכן הלאה). קליפה p יכולה להכיל עד שישה אלקטרונים, ומכילה את ששת הטורים האחרונים (13–18). קליפה d מכילה עד 10 אלקטרונים ומשויכות אליה מתכות המעבר וכן יסודות הטור 12: אבץ, קדמיום וכספית (שאינם מתכות מעבר מכיוון שקליפה d שלהם מלאה בכל מצבי החמצון). קליפה f מכילה עד 14 אלקטרונים ומכילה את הלנתנידים והאקטינידים.
חלוקות שונות של הטבלה המחזורית > שם ומסה אטומית

המספר של יסוד בטבלה המחזורית נקרא המספר האטומי, והוא מציין את מספר הפרוטונים שבגרעין. מספר זה קובע את סוג האטום, לדוגמה לחמצן 8 פרוטונים בגרעינו.
בנוסף לפרוטונים נמצאים בגרעין נייטרונים, אשר אינם משפיעים על התכונות הכימיות של האטום אך משפיעים על מסתו ועל התכונות הגרעיניות שלו. אטומים בעלי אותו מספר אטומי אך מסה אטומית שונה נקראים איזוטופים שונים של אותו יסוד, והם נבדלים זה מזה רק במספר הנייטרונים.
מסת הנייטרונים שווה בקירוב למסת הפרוטונים. המסה האטומית היא המסה של האטום, הנמדדת ביחידות מסה אטומית מאוחדת (u) ושווה בקירוב לסך מסת הפרוטונים והנייטרונים.
יסוד יסומן עם שמו ומסתו האטומית, לדוגמה האיזוטופ הנפוץ של ברזל יסומן כ-56Fe. מספרו האטומי 26, ומסתו המדויקת 55.935amu, הקרובה למספר הפרוטונים ועוד הנייטרונים (56).
גודל דומה למסה האטומית הוא מסה אטומית יחסית, שהיא המסה של היסוד משוקללת כפי שהוא מצוי בטבע, כלומר תערובת של איזוטופים שונים של היסוד על פי תפוצתם. גודל זה יחסי למסה מולרית, שהיא המסה של מול אחד של אטומים (‎6.022×1023‎ אטומים) של אותו יסוד כפי שהוא מצוי בטבע, ונמדדת בגרמים. המסה המולרית בגרמים שווה, על-פי ההגדרה, למסה האטומית היחסית ביחידות מסה אטומית.
חלוקות שונות של הטבלה המחזורית > תצורות אלטרנטיביות לסידור היסודות

כיוון שעומד היגיון מאחורי סידור הטבלה, ובכלל במהות היסודות השונים לפי סדר עולה במספר אטומי, לעיתים מעוצבות צורות אלטרנטיביות להצגת היסודות.
ניתן למצוא גם צורות אינפוגרפיות שונות לטבלה.
יש טבלאות המסודרות בצורה הרגילה, אך במיקום היסודות יש גם תמונה (אם אפשרית) של היסוד בטמפרטורת החדר, או של שימוש נפוץ באותו יסוד.
הטבלה מהווה גם השראה לטבלאות אחרות בנושאים שונים, שלאו דווקא קשורים ליסודות עצמם.
ראו גם

רשימת יסודות כימיים
מחזור (כימיה)
קבוצה (כימיה)
אנביאניום
לקריאה נוספת

סם קין, הכפית הנעלמת - הקסם המסתורי של הטבלה המחזורית, תרגם: עמנואל לוטם, הוצאת כנרת, זמורה-ביתן, 2013.
הערות שוליים

↑  דרכים אחרות לסדר את היסודות
↑  טבלת היסודות בטמפרטורת החדר
↑  טבלת שימוש נפוץ ביסודות
↑  טבלאות בהשראת הטבלה המחזורית
| --- | --- |
בקרת זהויות :  NLI: 987007364980405171  BNE: XX532419  BnF: cb122746941 (data)  GND: 4125872-1  LCCN: sh85099885  NKC: ph124041  VIAF: 186605590   WorldCat (עם VIAF): 186605590 
הטבלה המחזורית מחולקת לבלוקים
אוספרטי

אוספרטי הוא אלבום האולפן הרביעי של זמרת הפופ הישראלית רוני דואני. האלבום יצא לאור ב-6 בפברואר 2014 דרך חברת התקליטים הליקון.
בפרויקט זה מבצעת דואני גרסאות מחודשות לתשעה שירי פופ ישראלים, כל אחד מהם בהפקתו של מפיק מוזיקלי מוביל אחר בתחום, ואחת ממטרותיו היא לנסות ולהחיות את ז'אנר הפופ המקומי. בנוסף לשירים אלו, האלבום כולל גם שיר חדש בשם "זמן לאהוב", שנכתב על ידי אמילי קרפל וגליה ירון.